《雪中过机山明日寄周彦良彦英兄弟》
元代·黄玠

雪飘飘兮洒予，风燮燮兮振衣。水㶁㶁兮有声，冰棱棱兮在陂。

水独枻兮兰舟，日既晏兮莫知。所之僮瘁𤶬兮问予，尔所思兮为谁。

我所思兮非尔所知，山中之人兮戴逵。岁周行兮莫只，慨星霜兮屡移。

终过门兮不入，曰古昔兮有之。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。